क्रू ने रोका तो चम्मच से गर्दन पर वार किए, अमेरिकी एयरलाइंस ने बैन लगाया
Passenger Attempts to Open Emergency Gate on Flight from Los Angeles to Boston अमेरिका में लॉस एंजिल्स से बोस्टन जा रही फ्लाइट में एक यात्री ने इमरजेंसी गेट खोलने की कोशिश की
अमेरिका में लॉस एंजिल्स से बोस्टन जा रही फ्लाइट में एक यात्री ने इमरजेंसी गेट खोलने की कोशिश की। जब क्रू मेंबर ने उसे रोकने की कोशिश की तो उसने हमला कर दिया। घटना रविवार की है। मैसाचुसेट्स के इस पैसेंजर को बोस्टन लोगन इंटरनेशनल एयरपोर्ट पर गिरफ्तार कर लिया गया। उसे एयरलाइंस की किसी भी फ्लाइट में यात्रा करने से बैन कर दिया गया है।
लैंडिंग से 45 मिनट पहले क्रू को मिला अलर्ट
यूनाइटेड एयरलाइंस की फ्लाइट में फ्रेंसिस्को सेवेरो टोरेस (33 साल) ने लैंडिंग से करीब 45 मिनट पहले ही फर्स्ट क्लास और कोच सेक्शन के बीच मौजूद इमरजेंसी गेट खोलने की कोशिश की। तभी क्रू को कॉकपिट में इसका अलर्ट मिला। इसके बाद एक फ्लाइट अटेंडेट जांच के लिए इमरजेंसी गेट के पास पहुंचा। वहां उसे दरवाजे का हैंडल पूरी तरह से बंद नहीं था और उसका इमरजेंसी स्लाइड भी हटा दिया गया था।
बोस्टन एयरपोर्ट पर आरोपी को गिरफ्तार किया
टोरेस से पूछताछ के बाद अटेंडेट ने कैप्टन से फ्लाइट को जल्द से जल्द लैंड करने को कहा। इसी दौरान टोरेस ने टूटी चम्मच से अटेंडेट पर हमला कर दिया। उसने गर्दन पर 3 बार वार किया। क्रू मेंबर्स और पैसेंजर्स की मदद से टोरेस को काबू में किया गया। इसके बाद फ्लाइट बोस्टन एयरपोर्ट पर सुरक्षित लैंड हुई, जहां टोरेस को गिरफ्तार कर लिया गया।
उम्र कैद की सजा दी जा सकती है
फ्लाइट में सवार पैसेंजर्स ने बताया कि टेक-ऑफ होने के बाद से ही टोरेस अजीब बर्ताव कर रहा था। वो बार-बार सबसे इमरजेंसी गेट, डोर हैंडल और सेफ्टी के बारे में पूछ रहा था। उसे कई बार इमरजेंसी गेट के आसपास घूमते भी देखा गया था।
टोरेस को 9 मार्च को कोर्ट में पेश किया जाएगा। आरोप साबित होने पर उसे उम्रकैद की सजा सुनाई जा सकतीै ह। इसके साथ 4 करोड़ से ज्यादा का जुर्माना लगाया जा सकता है।
ये खबरें भी पढ़ें...
पैसेंजर ने इंडिगो की फ्लाइट का इमरजेंसी गेट खोला:चश्मदीद का दावा-भाजपा सांसद तेजस्वी सूर्या ने खोला गेट; दो घंटे रोकनी पड़ी थी उड़ान
चेन्नई से तिरुचिरापल्ली जाने वाली इंडिगो फ्लाइट का एक पैसेंजर ने इमरजेंसी गेट खोल दिया। इससे फ्लाइट 2 घंटे लेट हो गई। डायरेक्टोरेट जनरल ऑफ सिविल एविएशन (DGCA) के एक अधिकारी ने मंगलवार को कहा कि मामले में हमें पूरी सूचना दे दी गई है। सुरक्षा के साथ कोई समझौता नहीं किया गया। एक यात्री ने गलती से इमरजेंसी गेट खोल दिया था। पूरी खबर पढ़ें...
अमेरिकन एयरलाइंस में भारतीय छात्र ने पेशाब की:नशे में धुत था, एयरलाइंस ने बैन लगाया; न्यूयॉर्क-दिल्ली फ्लाइट की घटना
अमेरिकन एयरलाइंस की फ्लाइट में नशे में धुत एक भारतीय आदमी ने अमेरिकी यात्री के ऊपर पेशाब कर दी। घटना 3 मार्च की बताई जा रही है। मामला अब सामने आया है। ये फ्लाइट न्यूयॉर्क से दिल्ली आ रही थी। एयरलाइन का कहना है कि घटना के बाद आरोपी ने माफी मांग ली थी। लेकिन, एयरलाइंस ने आरोपी पर यात्रा प्रतिबंध लगा दिए हैं। पूरी खबर पढ़ें
फ्लाइट के अंदर यात्रियों के बीच मारपीट, VIDEO:बैंकॉक से भारत आ रहा था विमान; एयरलाइन बोली- पैसेंजर ने सुरक्षा नियम मानने से इनकार किया
थाई स्माइल एयरवेज की एक उड़ान में यात्रियों के बीच मारपीट का वीडियो सामने आया है। मीडिया रिपोर्ट्स के अनुसार, यह फ्लाइट बैंकॉक से भारत आ रही थी। वीडियो 26 दिसंबर 2022 का है। पूरी घटना को एक यात्री ने अपने फोन से शूट किया है। इस मामले पर थाई स्माइल एयरवेज ने अपनी रिपोर्ट में 37C सीट पर बैठे पैसेंजर को आरोपी बताया है। पूरी खबर पढ़ें